ปัจจัยความเสี่ยง

1.1 ความเสี่ยงด้านวัตถุดิบ 

บริษัทจัดซื้อวัตถุดิบจากผู้ค้าในประเทศและจากต่างประเทศ โดยวัตถุดิบที่สำคัญ เช่น ยางธรรมชาติ
ยางสังเคราะห์ ผงคาร์บอนแบล็ค เส้นใยสังเคราะห์ สารเคมีและน้ำมัน
บริษัทบริหารวัตถุดิบด้วยความระมัดระวัง และมีแผนงานในกรณีที่วัตถุดิบขาดแคลน นอกจากนี้
บริษัทยังร่วมมือกับบริษัทในเครือกู๊ดเยียร์บริหารความเสี่ยงที่อาจเกิดการขาดแคลนวัตถุดิบร่วมกัน
แม้ว่าเราจะมีแผนงานด้านเหตุฉุกเฉิน
แต่ก็ยังมีความเสียงอันเนื่องจากการขาดแคลนวัตถุดิบอันส่งผลกระทบต่อความสามารถให้บริการแก่ลูกค้าต่าง
ๆ

1.2 ความเสี่ยงด้านการตลาด

1.2.1 ตลาดโรงงานประกอบรถยนต์ (Original Equipment Market: OEM)

ตลาดโรงงานประกอบรถยนต์นี้มีแนวโน้มเปลี่ยนแปลงไปตามเศรษฐกิจโดยส่วนรวม
บริษัทเห็นว่าตลาดโรงงานประกอบรถยนต์มีความสำคัญกับบริษัท
เพื่อเสริมสร้างแบรนด์และเพิ่มปริมาณการจำหน่ายสำหรับตลาดยางรถยนต์แบบทดแทน
แม้ว่ากำไรสำหรับตลาดโรงงานประกอบรถยนต์จะมีไม่มากเมื่อเปรียบเทียบกับตลาดยางรถยนต์แบบทดแทน
แต่ก็เป็นความจำเป็นที่ต้องจำหน่ายผลิตภัณฑ์ในตลาดโรงงานประกอบรถยนต์
เพื่อเพิ่มส่วนแบ่งการตลาดโรงงานประกอบรถยนต์และตลาดยางรถยนต์ทดแทนอย่างต่อเนื่อง

1.2.2 ตลาดยางรถยนต์ทดแทน (Replacement Equipment Market)

ตลาดประเภทนี้ขับเคลื่อนโดยรถยนต์ที่ใช้และจำนวนไมล์ที่ขับขี่
ซึ่งตลาดนี้เจริญเติบอย่างต่อเนื่องจนถึงไตรมาสที่สี่ของปี 2551
การแข่งขันระหว่างผลิตยางรถยนต์รุนแรงในตลาดยางรถยนต์ทดแทน
ทั้งผู้ผลิตในประเทศและต่างประเทศ โดยผู้ผลิตในภูมิภาคจะแข่งขันในตลาดระดับล่างเป็นหลัก

เพื่อสร้างความแตกต่างกับคู่แข่งในตลาด บริษัทได้ลงทุนเพื่อปรับปรุงคุณภาพและคุณสมบัติของผลิตภัณฑ์
ในปี 2551 บริษัทได้ปรับผลิตภัณฑ์ให้เป็นไปตามการส่งเสริมผลิตภัณฑ์ 4 รุ่น เช่น ยาง Wrangler
HP/AW และ Wrangler AT/SAสำหรับรถบรรทุกขนาดเล็ก 4x4 ยาง Assurance
สำหรับตลาดรวมทั่วไป ยาง Excellence สำหรับรถหรู และ LS 2000
สำหรับรถสปอร์ตหรูที่ต้องการความนุ่มเงียบ และ Eagle F1 Asymmetric
สำหรับรถยนต์สปอร์ตสมรรถนะสูง
นอกจากนี้บริษัทยังได้สื่อผลิตภัณฑ์ในตลาดโดยการโฆษณาในสื่อและสิ่งพิมพ์ด้วย

1.3 ความเสี่ยงด้านการเงิน

1.3.1 ความเสี่ยงจากอัตราแลกเปลี่ยน

บริษัทบริหารความเสี่ยงจากอัตราแลกเปลี่ยนเงินตราต่างประเทศ
โดยการบริหารระหว่างเงินตราต่างประเทศที่ได้รับกับจำนวนที่บริษัทได้จ่ายไปเพื่อหลีกเลี่ยงจากการแลกเปลี่ยนสำหรับกิจกรรมต่อเนื่องทางธุรกิจของบริษัท
นอกจากนี้
เรายังได้บริหารความเสี่ยงจากการให้กู้ยืมเป็นเงินเหรียญสหรัฐโดยการซื้อสัญญาอัตราแลกเปลี่ยนล่วงหน้าเพื่อป้องกันการขึ้นลงของอัตราแลกเปลี่ยนเงินตรา
ด้วยการกำหนดอัตราแลกเปลี่ยนที่จะใช้รับรู้สินทรัพย์ในสกุลเงินต่างประเทศหรือที่จะใช้รับรู้หนี้สินในสกุลเงินตราต่างประเทศที่จะต้องจ่ายชำระจริง
จำนวนที่เพิ่มขึ้นหรือลดลงจากจำนวนเงินที่จะได้รับจริงจากสินทรัพย์หรือที่จะจ่ายชำระจริงของหนี้สินจะต้องไปหักกลบกับมูลค่าที่เปลี่ยนแปลงไปของสัญญาอัตราแลกเปลี่ยนล่วงหน้าที่เกี่ยวข้อง
รายการกำไรและรายการขาดทุนจากสัญญาอัตราแลกเปลี่ยนล่วงหน้าจะนำมาหักลบกันในการนำเสนอรายงานทางการเงิน

1.3.2 ความเสี่ยงจากอัตราดอกเบี้ย

บริษัทได้รับดอกเบี้ยในรูปของเงินสดหรือเทียบเท่าเงินสด นอกจากนี้
ยังมีปัจจัยทางด้านผู้จำหน่ายวัตถุดิบของบริษัทที่เกี่ยวกับการเปลี่ยนเงินทุนหมุนเวียนให้เป็นราคาของผลิตภัณฑ์อีกด้วย
การเพิ่มขึ้นของอัตราดอกเบี้ยอาจมีผลกระทบต่อต้นทุนของบริษัท
แต่เป็นการปรับปรุงผลตอบแทนด้านเงินสดที่ฝากไว้

1.3.3 ความเสี่ยงจากสินเชื่อ

บริษัทไม่มีการกระจุกตัวของความเสี่ยงด้านการให้สินเชื่อที่เกิดจากลูกหนี้การค้า
เนื่องจากบริษัทมีลูกค้าจำนวนมากรายที่ครอบคลุมไปในหลายลักษณะรวมถึงลูกค้าที่เป็นผู้ผลิตและ
ผู้จัดจำหน่าย ลูกค้าเหล่านั้นมีตลาดต่างๆ ที่กระจายอย่างหลากหลาย
ด้วยเหตุผลเหล่านี้ทำให้ฝ่ายบริหารเชื่อว่าไม่มีความเสี่ยงจากการให้สินเชื่อในลูกหนี้การค้ามากไปกว่าจำนวนที่สำรองไว้เผื่อการเรียกชำระหนี้ไม่ได้

บริษัทมีความเสี่ยงจากการกระจุกตัวของสินเชื่อที่เกี่ยวข้องกับเงินสดและรายการเทียบเท่าเงินสดบริษัทฝากเงินไว้กับสถาบันทางการเงินที่น่าเชื่อถือหลายแห่ง
โดยนโยบายของบริษัทจะจำกัดความเสี่ยงโดยการกระจายเงินฝากไม่จำกัดเฉพาะสถาบันการเงินแห่งใดแห่งหนึ่ง
และสำหรับเงินสดส่วนเกินจะนำไปลงทุนในเงินลงทุนที่มีความเสี่ยงต่ำ
บริษัทไม่เคยประสบผลขาดทุนจากเงินลงทุนดังกล่าว

1.3.4 มูลค่ายุติธรรม

ราคาตามบัญชีของสินทรัพย์และหนี้สินทางการเงิน อันได้แก่ เงินสดและเงินฝากธนาคาร ลูกหนี้
และเจ้าหนี้การค้า ลูกหนี้และเจ้าหนี้บริษัทที่เกี่ยวข้องกัน ลูกหนี้และเจ้าหนี้อื่น
มีมูลค่าใกล้เคียงกับมูลค่ายุติธรรม

1.4 ความเสี่ยงด้านการบริหาร การจัดการ 

บริษัทได้รับการควบคุมเสียงข้างมากโดยบริษัท กู๊ดเยียร์ไทร์ แอนด์ รับเบอร์ คอมปะนี
เมืองแอครอน ประเทศสหรัฐอเมริกา หุ้นของบริษัทจำหน่ายในตลาดหลักทรัพย์แห่งประเทศไทย
และหุ้นข้างมากถือโดย บริษัท กู๊ดเยียร์ ไทร์ แอนด์ รับเบอร์ คอมปะนี ร้อยละ 66.79
ของจำนวนหุ้นที่ออกจำหน่าย กู๊ดเยียร์อาศัยบริษัท กู๊ดเยียร์ ไทร์ แอนด์ รับเบอร์ คอมปะนี
สำหรับเทคโนโลยี วัสดุการผลิต การพัฒนาผลิตภัณฑ์ การตลาด
เทคโนโลยีสารสนเทศและการสนับสนุนด้านการบริหาร
ซึ่งทำให้บริษัทมีความเสี่ยงในการประกอบธุรกิจอย่างต่อเนื่อง ถ้าหากมีการเปลี่ยนแปลง
ผู้ถือหุ้นใหญ่ของบริษัทและการให้บริการที่ไม่อาจให้บริหารต่อไปได้